open-index/open-wikipedia-markdown huggingface dataset:
Bernard (jalgpallur)

**Bernard Anício Caldeira Duarte** (tuntud enam kui lihtsalt **Bernard** või **Bernard Duarteborn**; sündinud 8. septembril 1992 Belo Horizontes) on Brasiilia jalgpallur. Ta mängib äärepoolkaitsjana Brasiilia kõrgliigaklubis  Atlético Mineiro.

Ta alustas klubikarjääri kodulinnas Atlético Mineiros. Brasiilia kõrgliigas tegi ta debüüdi 2011. aastal. Kui esimesel hooajal ei löönud ta 23 mänguga ühtegi värat, siis 2012. aastal koguni 11. Samal aastal valiti ta Brasiilia kõrgliiga hooaja parimaks uueks mängijaks. 2013. aastal tuli ta klubiga Lõuna-Ameerika klubide meistrivõistluste Copa Libertadorese võitjaks.

2013. aasta augustis sõlmis ta viieaastase lepingu Ukraina kõrgliigaklubiga Donetski Šahtar. Üleminekusumma oli 25 miljonit eurot. Ta mängis Šahtaris kokku viis hooaega ja tuli sel ajal kolmel korral Ukraina meistriks.

2018. aasta augustis sõlmis ta nelja-aastase lepingu Inglismaa Premier League'i klubiga Everton.

2021. aasta juulis sõlmis ta kaheaastase lepingu Araabia Ühendemiraatide klubiga Sharjah, kuid mängis seal vaid ühe hooaja.

2022. aasta augustis sõlmis ta lepingu Kreeka kõrgliigaklubiga PAE Panathinaikόs. Seal mängis ta kaks hooaega. Teisel hooajal lõi ta Kreeka kõrgliigas 10 väravat.

Pärast seda, kui tema leping Panathinaikόsega 2024. aasta juulis lõppes, naasis ta Atlético Mineirosse.

Debüüdi Brasiilia jalgpallikoondises tegi Bernard 21. novembril 2012 mängus Argentina vastu. Esimese värava lõi ta koondise särgis 16. novembril 2013 sõprusmängus Hondurase vastu. Ta on kuulunud Brasiilia koondisse 2014. aasta maailmameistrivõistlustel ja 2013. aasta FIFA konföderatsioonide karikaturniiril.

## Saavutused
;Atlético Mineiro
*Copa Libertadores: 2013
*Campeonato Mineiro: 2012, 2013
;Donetski Šahtar 
*Premjer-Liga: 2013–14, 2016–17, 2017–18
*Ukraina superkarikas: 2014, 2015, 2017
*Ukraina karikas: 2015–16, 2016–17, 2017–18
;Panathinaikόs
*Kreeka karikas: 2023–24

## Viited

## Välislingid
Fjodor Smolov

**Fjodor Mihhailovitš Smolov** (vene keeles Фёдор Михайлович Смолов; sündinud 9. veebruaril 1990 Saratovis Nõukogude Liidus) on vene jalgpallur (ründaja), Venemaa teeneline meistersportlane.

Ta mängib Venemaa kõrgliiga klubis Moskva Lokomotiv. Ta alustas klubikarjääri Moskva Dinamos. 2007. aastal debüteeris Smolov 17-aastaselt Venemaa kõrgliigas. Hiljem mängis ta laenulepingu alusel Hollandi klubis Rotterdami Feyenoord, Dagestani klubis Mahhatškala Anži ja Sverdlovski oblasti klubis FK Ural (kodustaadion Jekaterinburgis).

2015. aastal sõlmis Smolov 4-aastase lepingu FK Krasnodariga, kuid 2018. aasta augustis ostis Moskva Lokomotiv Smolovi FK Krasnodarilt 9 miljoni euro eest. Smolov sõlmis Lokomotiviga nelja-aastase lepingu  aastapalgaga kolm miljonit eurot. 2020. aasta jaanuaris suundus ta hooaja lõpuni laenule Hispaania kõrgliiga klubisse Celta de Vigo.

## Koondisekarjäär
Smolov on mänginud Venemaa juunioride koondises ja korduvalt (2012. aastast) Venemaa põhikoondises. 2019. juuni seisuga oli tal aastatel 2012–2019 kokku **39** koondisemängu ja löödud väravaid neis kokku **14**.

## Klubikarjäär

## Tunnustus
*2016 – Venemaa kõrgliiga parima väravaküti auhind
*2017 – Venemaa kõrgliiga parima väravaküti auhind
*2018 – Venemaa teeneline meistersportlane (2018. aasta jalgpalli maailmameistrivõistlustel veerandfinaali pääsenud Venemaa koondise liikmena)

## Viited

## Välislingid

*Fjodor Smolov. sport.postimees.ee
*Horvaadid võitsid teise penaltiseeria järjest. sport.err.ee, 7. juuli 2018
*Ksenija Sobtšaki intervjuu Fjodor Smoloviga. Youtube, 28. jaanuar 2019
Vao pagulaskeskus

**Vao pagulaskeskus** on pagulasi majutav asutus, mis asub Lääne-Viru maakonnas Väike-Maarja vallas Vao külas.

Keskus avati 2014.

1. veebruari 2019 seisuga elas keskuses 34 pagulast. Kõige rohkem on Süüriast, Gruusiast, Venemaalt, Iraanist ja Aserbaidžaanist pärit inimesi.

## Vaata ka
*Vägeva pagulaskeskus

## Viited
Vägeva pagulaskeskus

**Vägeva pagulaskeskus** on pagulasi majutav asutus, mis asub Jõgeva maakonnas Jõgeva vallas Vägeva külas.

1. veebruari 2019 seisuga elas keskuses 13 pagulast. Need pagulased on pärit Egiptusest, Albaaniast, Venemaalt, Nigeeriast, Ugandast, Indiast ja Ukrainast.

## Vaata ka
*Vao pagulaskeskus

## Viited
Aasta sõna

**Aasta sõna** on aasta jooksul enim silmapaistnud või enim esile tõusnud sõna. Aasta sõna valitakse keele ning maa keskselt.

Saksa keele aasta sõna valib Gesellschaft für deutsche Sprache alates 1971. aastast.

Eesti keele aasta sõna on valitud Eesti Päevalehe eestvõtmisel 2016., 2020. ja 2021. aastal.

## Välislingid
* Vikisõnastik: Aasta sõna
Pihl

**Pihl** on eesti, taani ja rootsi perekonnanimi.

Eestis on perekonnanime Pihl (Pichl) antud 11 mõisavallas Lääne-, Pärnu-, Saare-, Tartu- ja Võrumaal. Nimede eestistamisel määrati Pihl uueks perekonnanimeks isikutele, kelle perekonnanimi oli Hong, Hong-Undini, Kolk-Pihl ja Undini. 2019. aasta 1. jaanuari seisuga on perekonnanimi Pihl 132 mehel ja 144 naisel.

## Nime kandjaid
* Aino-Koidula Pihl (sündinud 1935), Eesti keemik
* Eve Pihl (sündinud 1964), Eesti arstiteadlane ja spordifüsioloog
* Hendrik Pihl (1915–1975), Eesti arstiteadlane ja epidemioloog
* Jüri Pihl (1954–2019), Eesti poliitik, riigiametnik ja majandustegelane
* Toomas Pihl (sündinud 1954), Eesti tehnikateadlane
* Viljar Pihl (sündinud 1938), Eesti keemik

## Viited
Johannes Rööp

**Johannes Rööp** (27. juuni 1896 Põrga küla, Kärstna vald – 29. oktoober 1985 Mõniste külanõukogu) oli eesti haridustegelane ja muusikaelu edendaja.

Johannes Rööp alustas kooliteed Riidaja vallakoolis. Pärast Kärstna ministeeriumikooli asus ta õppima Tartu Õpetajate Seminari. Seminari lõpetamise järel oli ta 5 aastat Kärstna algkooli õpetaja. Alates 1925. aastast tegutses Johannes Rööp Võrumaal. 1925–1940 oli ta Vaabinas Peebu algkooli juhataja, 1941–1961 Urvaste kooli juhataja ning õpetaja. 

Johannes Rööbi vanemad **Peeter** ja **Reet** olid muusikainimesed ja ka Johannes käis juba varakult Leebiku laulukoori harjutustel ning hiljem ka juhatas seda. 

Nii Viljandi- kui Võrumaal töötades võttis ta oma kooridega laulupidudest osa. 1938. aastal anti *ÜENÜ Vaabina osakonna segakoori juhile* Juhan Aaviku allkirjaga tänukiri XI üldlaulupeo eduka kordamineku puhul. 

Tartu Õpetajate Seminaris anti head muusikaharidust, lõpetanu suutis mängida ja õpetada mitut pilli. Ka Johannes Rööp juhendas rahvapilliorkestrit ja kammerorkestrit. Muusikaõpetaja Rööpi mäletatakse nõudliku, hingestatud ja emotsionaalse juhendajana, kes pööras väga suurt tähelepanu puhtale ja kaunile kõlale.

Johannes ja Anelle Elfriede Rööbil on 5 last: Vaike, Hilja-Reet, Peeter ja Karin  ning Ellen. Rööpide peres tegutses tollal haruldane pereorkester ja kõigi laste elu on muusikaga seotud, tütar Vaike Uibopuu on tunnustatud dirigent. 

Eesti Rahva Muuseumi kirjasaatja alates 1933 (esimene kaastöö 1926), aukorrespondent 1979. Kogunud teatmematerjali Hargla kihelkonnast.

## Viited
Õnne Piimakarjatalu

**Õnne Piimakarjatalu OÜ** on piimakarja kasvatamise ja põllumajandussaaduste tootmisega tegelev osaühing, mis asub Jõgeva maakonnas Põltsamaa vallas Esku külas. 

Ettevõte asutati 1992.

2015. aastal sai Õnne Piimakarjatalu omanikuks Silikaat Gruppi kuuluv ettevõte.

Ettevõttel on 600 lehma ja 600 noorlooma (2015).

Ettevõtte juhataja on Meelis Venno.

## Viited
Will Happiness Find Me?

**Will Happiness Find Me?** on Eesti laulja Maria Minerva album, mis ilmus 2012. Albumi tootis Not Not Fun Records.

## Laulud
#The Sound 	
#Heart Like A Microphone 	
#I Don't Wanna Be Discovered (Will Happiness Find Me?) 	
#Alone In Amsterdam 	
#Sweet Synergy 	
#Fire (*featuring* Chase Royal)
#Coming Of Age 	
#Perpetual Motion Machine 	
#Never Give Up 	
#Mad Girl's Love Song 	
#The Star.

## Viited
Voldemar Ööveli mälestusvõistlus

**[[Voldemar Öövel]]i mälestusvõistlus** (ka **Voldemar Ööveli karikas**) on Põlva Laskespordiklubi ja Politsei- ja Piirivalveameti võistkonna laskmis.

Esimene võistlus toimus 1996 Voldemar Ööveli eestvedamisel. Võistlus sai Ööveli nime 2011.

## Viited
Maie Orava võistutantsimine

**[[Maie Orav]]a võistutantsimine** on Eesti rahvatantsu.

Esimene võistlus toimus 2001. aastal Väike-Maarjas.

2016. aastal toimus kuues võistutantsimine.

## Viited
Kiievi ja kogu Ukraina metropoliit

**Kiievi ja kogu Ukraina metropoliit** (ukraina keeles *Митрополит Київський і всієї України*) on Ukraina Õigeusu Kiriku eestseisja tiitel.

## Ajalugu
Esmakordselt kasutas tiitlit Kiievi ja kogu Ukraina metropoliit Ukraina Autokefaalse Õiegusu Kiriku rajaja Vassõl Lõpkivskõi 1921. aastal. Seda tiitlit on kasutanud ka Moskva Patriarhaadi Ukraina Õigeusu Kiriku eestseisjad.

## Vaata ka
* Kiievi metropoolia
* Kiievi metropoliit
* Metropoliit 
* Ukraina Õigeusu Kirik
Anthony Knockaert

**Anthony Patrick Knockaert** (sündinud 20. novembril 1991 Roubaix's) on Prantsusmaa jalgpallur, kes mängib äärepoolkaitsjana Kreeka kõrgliigaklubis Volos.

Ta alustas klubikarjääri 2009. aastal Prantsusmaa kolmanda liiga klubis Guingamp, kellega tõusis hooajaks 2011–12 Prantsusmaa esiliigasse. Hooajal 2011–12 lõi ta esiliigas 11 väravat.

2012. aasta augustis sõlmis ta kolmeaastase lepingu Inglismaa esiliiga klubiga Leicester City. Ta mängis klubi meeskonnas kokku kolm hooaega, millest kaks esimest esiliigas ja kolmanda hooaja kõrgliigas.

2015. aasta juunis liitus ta Belgia kõrgliiga klubiga Standard Liège.

2016. aasta jaanuaris liitus ta Inglismaa klubiga Brighton & Hove Albion, kellega sõlmis kolmeaastase lepingu. Esimesed kaks hooaega mängis ta klubiga Inglismaa esiliigas. Hooajal 2016–17 lõi ta liigas koguni 15 väravat ja aitas klubil tõusta Premier League'isse. Samal hooajal valiti ta esiliiga hooaja sümboolsesse koosseisu ja kogu liiga parimaks mängijaks. 15. oktoobril 2017 lõi ta mängus Evertoni vastu oma esimese värava Inglismaa kõrgliigas.

2019. aasta juulis suundus ta Brighton & Hove Albionist laenule Fulhami. 2020. aasta juulis sõlmis ta klubiga püsiva lepingu. Hooajal 2020/21 oli ta Fulhamist laenul Inglismaa esiliigaklubis Nottingham Forest. 2022. aasta septembris läks ta Fulhamist üheks hooajaks laenule Volos.

Knockaert on mänginud Prantsusmaa kuni 20- ja kuni 21-aastaste koondises.

## Viited
Yves Bissouma

**Yves Bissouma** (sündinud 30. augustil 1996 Issias) on Mali jalgpallur. Ta mängib poolkaitsjana Premier League'i klubis Tottenham Hotspur ja Mali jalgpallikoondises.

Ta sündis Elevandiluurannikul, kuid kasvas üles Malis. 2014. aastal liitus ta Mali kõrgliigaklubiga AS Real Bamako.

2016. aasta juulis sõlmis ta lepingu Prantsusmaa kõrgliigaklubiga Lille, kus mängis kokku kaks hooaega.

2018. aasta juulis sõlmis ta viieaastase lepingu Inglismaa kõrgliigaklubiga Brighton & Hove Albion.

2022. aasta juunis siirdus ta 30 miljoni naelsterlingi eest Tottenham Hotspuri, kellega sõlmis nelja-aastase lepingu.

Mali jalgpallikoondises tegi Bissouma debüüdi 2015. aastal. Esimese värava lõi ta koondis särgis 4. veebruaril 2016 mängus Elevandiluuranniku vastu. 2017. aasta Aafrika rahvaste karikavõistluste viimases alagrupimängus lõi ta värava Uganda vastu. Ta kuulus Mali koondisse ka 2022. aasta Aafrika meistrivõistlustel.

## Viited
Eesti Rahva Muuseumi aastaraamat

**Eesti Rahva Muuseumi aastaraamat** on Eesti Rahva Muuseumi avaldatav perioodiline etnograafiaalane teadusväljaanne, mis ilmub 1925. aastast.

1940. aastal nimetati  Eesti Rahva Muuseum ümber Eesti NSV Riiklikuks Etnograafiamuuseumiks, aastatel 1952–1963 Eesti NSV Teaduste Akadeemia Etnograafia Muuseum, aastatel  1963–1988 Eesti NSV Riiklik Etnograafiamuuseum. Aastaraamatu nimetus oli Etnograafiamuuseumi aastaraamat.

Aastaraamat on valdavalt eestikeelne, artiklitele on lisatud inglis- ja venekeelsed kokkuvõtted. Pikka aega oli see ainus eestikeelne perioodiline etnograafiatrükis. 2019. aasta alguse seisuga oli aastaraamatus ilmunud üle 700 artikli. 

Lisaks artiklitele avaldatakse aastaraamatutes ülevaateid ERMi tegevusest. Aeg-ajalt on sarjas avaldatud teemanumbreid, vahel teadusprojektide kokkuvõttena: ERMi aastaraamat nr 49 käsitles nõukogudeaegset olmet Eestis, nr 60 muutusi toidukultuuris ja nr 61 fennougristikat.

2019. aastast on Eesti Rahva Muuseumi aastaraamatud alates 47. aastakäigust (2003) vabalt kättesaadavad ja allalaaditavad elektrooniliste ajakirjade keskkonnas Open Journal Systems.

## Viited

## Välislingid
* Eesti Rahva Muuseumi aastaraamat, Open Journal Systems
* Artiklite nimestik 1925–2006
* Veebis on nüüd loetav ligi sajandi jagu ERM-is loodud teadmist ERR, 05.02.2019
Sandra (täpsustus)

**Sandra** võib tähendada järgmist:
*Sandra on küla Põhja-Sakala vallas Viljandi maakonnas
*Sandra Oxenryd, Rootsi laulja
*Sandra Cretu, Saksa laulja
*Sandra (eesnimi)
*Sandra (Pihkva oblast), küla
Ademola Lookman

**Ademola Lookman Olajade Alade Aylola Lookman** (sündinud 20. oktoobril 1997 Londonis) on Inglismaal sündinud Nigeeria jalgpallur, kes mängib Itaalia kõrgliigaklubis Atalanta ja Nigeeria jalgpallikoondises äärepoolkaitsjana.

Ta alustas klubikarjääri Charlton Athleticus. Ta mängis klubi meeskonnas hooajal 2015–16 Inglismaa esiliigas ja hooajal 2016–17 Inglismaa tugevuselt kolmandas liigas.

2017. aasta jaanuaris sõlmis ta Inglismaa kõrgliigaklubiga Everton nelja ja poole aasta pikkuse lepingu. Debüüdi Evertoni meeskonnas tegi ta 14. jaanuaril mängus Manchester City vastu ja lõi selles mängus kohe värava. Hooaja 2017–18 teise poole veetis ta laenul Saksamaa kõrgliigaklubis RB Leipzig ning lõi 11 mänguga Saksamaa kõrgliigas viis väravat. Hooajal 2018–19 mängis ta taas Evertoni meeskonnas, kuid naasis 2019. juulis Leipzigi, kellega sõlmis püsiva lepingu. 2020. aasta septembris läks ta Leipzigist üheks hooajaks laenule Inglismaa kõrgliigaklubisse Fulham. Hooaja 2021/22 oli ta laenul Leicester Citys ning lõi Inglismaa kõrgliigas 26 mänguga kuus väravat.

2022. aasta augustis siirdus ta umbes 15 miljoni euro eest Atalantasse, kellega sõlmis nelja-aastase lepingu.

Aastatel 2016–2019 mängis Lookman Inglismaa noortekoondistes. 2017. aastal tuli Lookman Inglismaa kuni 20-aastaste koondisega juunioride maailmameistriks. Ta lõi turniiril kolm väravat. Lookman sündis Nigeeria vanemate perekonnas ja Nigeeria jalgpallikoondisse kutsuti teda juba 2018. aastal. Nigeeria koondise kasuks otsustas ta 2022. aastal. Nigeeria koondises tegi ta debüüdi 25. märtsil 2022 MM-i valikmängus Ghana vastu. Koondisekarjääri esimese värava lõi ta 13. juunil 2022 Aafrika rahvaste karikavõistluste valikmängus São Tomé ja Príncipe vastu.

## Viited

## Välislingid
Janne unejutud – 7 imeilusat Grimmi muinasjuttu

"**Janne unejutud – 7 imeilusat Grimmi muinasjuttu**" on eesti laulja Janne Saare album, mis ilmus 2007. Albumi tootis Level Records.

## Laulud
#Kuldne võti
#Vahva rätsep
#Rapuntsel
#Vaim pudelis
#Hanz ja Grete
#Läbitantsitud tallad
#7 kitsetalle
#Janne unelaul (River).

## Viited
Matt Ritchie

**Matthew Thomas Ritchie** (sündinud 10. septembril 1989 Gosportis, Inglismaal) on Šotimaa jalgpallur. Ta mängib äärepoolkaitsjaa Premier League'i klubis Newcastle United ja Šotimaa jalgpallikoondises.

Ta alustas klubikarjääri Portsmouthis, mille noorteakadeemiaga liitus ta 2002. aastal. Enne Portsmouthi meeskonnas debüteerimist mängis ta hooajal 2008–09 Inglismaa neljanda liiga klubis Dagenham & Redbridge ja lõi liigas 11 väravat. Debüüdi Portsmouthi meeskonnas ja ühtlasi Inglismaa kõrgliigas tegi ta 14. aprillil 2010 mängus Wigan Athleticu vastu. Suurema osa hooajast veetis ta neljanda liiga klubis Notts County.

2011. aasta jaanuaris sõlmis ta lepingu Inglismaa kolmanda liiga klubiga Swindon Town. Hooajal 2011–12 tuli klubi liiga võitjaks ja tõusis kõrgemasse liigasse. Samal hooajal lõi Ritchie liigas 10 väravat ning valiti liiga hooaja sümboolsesse koosseisu ja ühtlasi kogu liiga parimaks mängijaks. 2013. aastal valiti ta kolmanda liiga parimaks mängijaks.

2013. aasta jaanuaris sõlmis ta kolme ja poole aasta pikkuse lepingu kolmanda liiga klubiga AFC Bournemouth. Hooajal 2012–13 kindlustati pääs esiliigasse. Bournemouth võitis hooajal 2014–15 esiliiga ja tõusis Premier League'isse. Ritchie valiti samal hooajal esiliiga hooaja sümboolsesse koosseisu. 19. septembril 2015 lõi ta mängus Sunderlandi vastu oma karjääri esimese värava Inglismaa kõrgliigas.

2016. aasta juulis sõlmis ta viieaastase lepingu Inglismaa esiliiga klubiga Newcastle United. Hooajal 2016–17 tegi Ritchie taas särava esituse ja lõi liigas 12 väravat. Newcastle United võitis esiliiga ja tõusis Premier League'isse.

Debüüdi Šotimaa jalgpallikoondises tegi Ritchie 25. märtsil 2015 sõprusmängus Põhja-Iirimaa vastu. Esimese värava lõi ta koondise särgis sama aasta 5. juunil sõprusmängus Katari vastu.

## Saavutused
;Swindon Town
*Football League Two: 2011–12
;AFC Bournemouth
*Football League Championship: 2014–15
;Newcastle United
*EFL Championship: 2016–17

## Viited

## Välislingid
Arno Tali fond

**[[Arno Tali]] fond** on Eesti Rahvuskultuuri Fondi üks allfonde.

Fondi eelkäija oli *Arno Tali Sihtkapital* (lühend ATS), mille 24. augustil 1993 asutas AS Maaleht. Sihtkapitali eesmärkide seas oli stipendiumide ja abirahade kaudu toetada vähem kindlustatud lasterikastest maaperedest pärit õpilasi. Sihtkapitali patroon oli Eesti presidendi abikaasa.

2005. aastal moodustas sihtkapital Eesti Rahvuskultuuri Fondi juurde **Arno Tali fondi**. Sihtkapital ise likvideeriti lõplikult 2009. aastal.

## Viited

## Välislingid
*Arno Tali Fond Eesti Rahvuskultuuri Fondi veebilehel
Väino ja Toomas Uibo

**Väino ja Toomas Uibo** oli Eesti duett, mille moodustasid isa Väino ja poeg Toomas Uibo. 

2012. aastal ilmus ansamblilt album "Laulan sõbraks öö ja päeva ...". Album sisaldas 1984. aastal salvestatud lugusid. 

## Tunnustus
* 1981 – Eesti NSV Teatriühingu eripreemia (Väino ja Toomas Uibole V. Uibo/H. Runneli „Laulan sõbraks öö ja päeva” lavastuse eest Viljandi Ugalas)

## Viited
Gerd Neggo stipendium

**[[Gerd Neggo]] stipendium** on Eesti tantsuõpetajatele määratav stipendium. Stipendiumi saaja selgitatakse välja Eesti Tantsukunsti ja Tantsuhariduse Liidu korraldatava konkursi kaudu. Konkurssi toetab Eesti Kultuurkapital.

## Stipendiaadid
*2011 – Raido Mägi
*2012 – Renee Nõmmik
*2013 – Anne Tamm-Kivimets
*2014 – Anu Ruusmaa
*2015 – Inna Sulg
*2016 – Irina Pähn
*2017 – Eve Noormets
*2018 – Anu Sööt
*2019 – Elena Poznjak-Kõlar
*2020 – Meeli Pärna
*2021 – Leili Väisa
*2022 – Tiina Pikas

## Viited

## Välislingid
*Gerd Neggo preemiast Eesti Tantsukunsti ja Tantsuhariduse Liidu veebisaidil
Botheli ühisvald

**Bothel** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 148,69 km². 31. detsembril 2017 elas seal 8158 inimest. Selle keskus on Bothel.

Samtgemeinde Bothel koosneb järgmistest valdadest:

# Bothel
# Brockel 
# Hemsbünde
# Hemslingen 
# Kirchwalsede
# Westerwalsede
Finteli ühisvald

**Fintel** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 121,93 km². 31. detsembril 2017 elas seal 7405 inimest. Selle keskus on Lauenbrück.

Samtgemeinde Fintel koosneb järgmistest valdadest:

# Fintel 
# Helvesiek 
# Lauenbrück
# Stemmen 
# Vahlde
Geestequelle ühisvald

**Geestequelle** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 140,47 km². 31. detsembril 2017 elas seal 6441 inimest. See asub Bremervördest läänes ja umbes 50 km Bremenist kirdes. See on saanud nime väikese Geeste jõe lätte (saksa: *Quelle*) järgi. Selle keskus on Oerel.

Samtgemeinde Geestequelle koosneb järgmistest valdadest:

# Alfstedt
# Basdahl
# Ebersdorf
# Hipstedt
# Oerel
Selsingeni ühisvald

**Selsingen** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 226,36 km². 31. detsembril 2017 elas seal 9653 inimest. Selle keskus on Selsingen.

Samtgemeinde Selsingen koosneb järgmistest valdadest:

# Anderlingen 
# Deinstedt 
# Farven 
# Ostereistedt 
# Rhade 
# Sandbostel 
# Seedorf 
# Selsingen
Sittenseni ühisvald

**Sittensen** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 138,74 km². 31. detsembril 2017 elas seal 11 149 inimest. Selle keskus on Sittensen.

Samtgemeinde Sittensen koosneb järgmistest valdadest:

# Groß Meckelsen 
# Hamersen 
# Kalbe
# Klein Meckelsen 
# Lengenbostel
# Sittensen
# Tiste 
# Vierden
# Wohnste
Tarmstedti ühisvald

**Tarmstedt** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 186,68 km². 31. detsembril 2017 elas seal 10 830 inimest. Selle keskus on Tarmstedt.

Samtgemeinde Tarmstedt koosneb järgmistest valdadest:

# Breddorf 
# Bülstedt
# Hepstedt 
# Kirchtimke
# Tarmstedt
# Vorwerk 
# Westertimke 
# Wilstedt
Sottrumi ühisvald

**Sottrum** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 173,06 km². 31. detsembril 2017 elas seal 14 558 inimest. Selle keskus on Sottrum.

Samtgemeinde Sottrum koosneb järgmistest valdadest:

# Ahausen 
# Bötersen 
# Hassendorf 
# Hellwege 
# Horstedt 
# Reeßum 
# Sottrum
Zeveni ühisvald

**Zeven** on valdade ühendus (*[[Samtgemeinde]]*) Saksamaal Alam-Saksimaal Rotenburgi kreisis.

Selle pindala on 253,81 km². 31. detsembril 2017 elas seal 22 963 inimest. Selle keskus on Zeven.

Samtgemeinde Zeven koosneb järgmistest valdadest:

# Elsdorf 
# Gyhum 
# Heeslingen 
# Zeven
Basshunteri diskograafia

Basshunter on välja andnud 5 stuudioalbumit, 2 kompilatsioonialbumit, 27 singlit ja 5 promosinglit. 

## Albumid
### Stuudioalbumid

### Kompilatsiooni

## Singlid

### Promosinglid

## Muusikavideod

## Viited

## Välislingid
* Ametlik koduleht
Ülem-Kuskokwimi keel

**Ülem-Kuskokwimi keel** on Ameerika Ühendriikides Alaskal räägitav keel, mis kuulub naa-dene keelkonna atapaski keelte põhjaatapaski rühma.

Ülem-Kuskokwimi keel on kriitiliselt ohustatud. Umbes 160 hõimu liikmest oskas 2007. aastal Ülem-Kuskokwimi keelt umbes 40 inimest, kes on valdavalt vanainimesed.

## Viited

## Välislingid

*https://wals.info/languoid/lect/wals_code_uku
*https://www.uaf.edu/anlc/languages/uk/
*Ülem-Kuskokwimi keel UNESCO ohustatud keelte atlases
Rúben Neves

**Rúben Diogo da Silva Neves** (sündinud 13. märtsil 1997 Mozeloses) on Portugali jalgpallur. Ta mängib poolkaitsjana Saudi Araabia kõrgliiga klubis Al Hilal ja Portugali jalgpallikoondises.

Ta alustas klubikarjääri kodumaal FC Portos, mille noortesüsteemiga liitus ta 2005. aastal. Klubi põhimeeskonnas tegi ta debüüdi 2014. aastal. Portoga mängis ta Portugali kõrgliigas kokku kolm hooaega.

2017. aasta juulis liitus ta Inglismaa esiliigas mängiva klubiga Wolverhampton Wanderers. Üleminekusumma oli umbes 15,8 miljonit naelsterlingit. See oli klubi ja liiga suurim üleminek. Hooajal 2017–18 tuli Wolverhampton Wanderers esiliiga võitjaks, millega kindlustati pääs kõrgliigasse. Neves lõi sel hooajal liigas kuus väravat ning valiti liiga hooaja sümboolsesse koosseisu. 2018. aastal valiti ta Wolverhampton Wanderersi aasta mängijaks.

Suvel 2023 ostis tema mängijaõigused 55 miljoni euro eest Saudi Araabia klubi Al Hilal.

2015. aastal võitis ta Portugali kuni 21-aastaste koondisega omavanuste Euroopa meistrivõistlustel hõbemedali. Portugali jalgpallikoondises tegi Neves debüüdi 10. novembril 2015 sõprusmängus Venemaa vastu.

## Saavutused
;Wolverhampton Wanderers
*EFL Championship: 2017–18

## Viited

## Välislingid
ÖselStuff

**ÖselStuff OÜ** on Eesti pereettevõte, mis on asutatud 2016. aastal. Ettevõte toodab kasemahlajooke, mis sisaldavad vähem suhkrut kui tavapärased karastusjoogid.

Ettevõte turustab oma tooteid nii Eestis kui ka välismaal nimega ÖselBirch. 1. juulist 2016 kuni 6. jaanuarini 2017 viidi läbi tootearenduse projekt koostöös Toidu- ja Fermentatsioonitehnoloogia Arenduskeskusega Tallinnas Euroopa Regionaalarengu Fondi toel. Tootearenduse projekti raames otsiti võimalusi säilitada kasemahla ilma säilitusaineteta ning koostati põhjamaiseid kasemahlajoogi retsepte. 

Öselstuff OÜ alustas tootmist 2017. aasta juulis. Tootmise jaoks kogus ettevõte finantsvahendeid ühisrahastusplatvormil Kickstarter, millega koguti toetust 141 toetajalt Eestist, Soomest, Leedust, Rootsist, Saksamaalt, Šveitsist, Suurbritanniast, Lõuna-Aafrika Vabariigist, Ameerika Ühendriikidest, Kanadast ja Singapurist. 

## Tooted
* Häpu – naturaalselt hapendatud kasemahl lisatud suhkruta
* Ruuben – naturaalselt hapendatud kasemahl, mille maitse on mahendatud vee ning rabarberi- ja arooniamahlaga
* Möhhiito – naturaalselt hapendatud kasemahlal põhinev gaseeritud karastusjook piparmündi ja laimiga
* Inge – värskel kasemahlal põhinev gaseeritud karastusjook ingveritõmmise ja pohlamahlaga
* Astel – värskel kasemahlal põhinev gaseeritud karastusjook astelpajumahlaga
* Ardon – värskel kasemahlal põhinev gaseeritud karastusjook arooniamahlaga

## Välislingid
* ÖselBirchi koduleht
Nikolai Alumäe medal

**[[Nikolai Alumäe]] medal** on Eesti Teaduste Akadeemia välja antav medal saavutuste eest informaatika ja tehnikateaduste alal.

## Laureaadid
*2005 Jüri Engelbrecht
*2009 Hillar Aben
*2013 Raimund-Johannes Ubar.
*2019 Rein Küttner

## Viited
Wilhelm Ostwaldi medal

**[[Wilhelm Ostwald]]i medal** on Eesti Teaduste Akadeemia välja antav medal saavutuste eest keemias ja sellega seotud valdkondades.

## Laureaadid
*2006 Viktor Palm
*2010 Ilmar Koppel
*2014 Mati Karelson.

## Viited
Harald Kerese medal

**[[Harald Keres]]e medal** on Eesti Teaduste Akadeemia välja antav medal saavutuste eest astronoomia, füüsika ja matemaatika alal.

## Laureaadid
*2013 Ülo Lepik
*2019 Jaan Einasto
*2023 Enn Saar

## Viited
Bernhard Schmidti preemia

**[[Bernhard Schmidt]]i preemia** on Eesti Teaduste Akadeemia välja antav preemia Eestis töötavatele noortele teadlastele ja inseneridele saavutuste eest arendustegevuses ja teaduslike uurimistulemuste rakendamisel.

## Laureaadid
*2001 Rünno Lõhmus
*2005 Arne Asper, Kristo Heero, Sven Heiberg
*2007 Jaan Raik.

## Viited
Fjodor Dostojevski mälestussammas

**[[Fjodor Dostojevski]] mälestussammas** on mälestussammas Tallinnas Kanuti aias.

Samba tegi vene skulptor Valeri Jevdokimov. Samba kinkis Moskva linnavalitsus Tallinnale.

Sammas avati 31. mail 2002. Samba püstitamise idee tuli organisatsioonilt Slaavi Haridus- ja Heategevusühingute Liit Eestis.

## Viited

## Välislingid
*http://epl.delfi.ee/news/eesti/linn-saab-dostojevski-ausamba?id=50925282
Fred Kudu mälestusvõistlus

**[[Fred Kudu]] mälestusvõistlus** on Eesti spordivõistlus mitmevõistluses.

Esimene võistlus toimus 1990 (teistel andmetel 1993). Võistlused on toimunud Käärikul, Tartus, Kuressaares ja Rakveres.

## Viited
Hans Pöögelmanni ausammas

**Hans Pöögelmanni ausammas** oli mälestussammas Tallinnas, tänapäevase Lembitu pargi alal.

Samba tegid skulptorid Arnold Alas ja August Vomm. Sammas avati Hans Pöögelmanni mälestuseks 1960. aastal.

Samba pronksosa võeti maha 1992. aasta juulis, graniitalus asetses pargis kuni 2000. aasta kevadeni. 

## Viited
Herbert Hahni Selts

**[[Herbert Hahn]]i Selts** on Pärnus tegutsev selts. 

Seltsi eesmärk oli algul asutada Waldorfi pedagoogikal põhinev kool-lasteaed (Pärnu Waldorfkool) ja seejärel hallata seda haridusasutust. Selts on korraldanud ka loenguid, kursusi, seminare, näitusi.

Selts asutati 5. mail 2012.

## Viited

## Välislingid
*Koduleht
Anima

**Anima** võib tähendada järgmist:
*anima ja animus on Carl Jungi arhetüübid
*Anima (koor), Hugo Treffneri Gümnaasiumi segakoor
*...
Anima (koor)

**Anima** on Hugo Treffneri Gümnaasiumi segakoor. Koori dirigent oli aastaid Ülle Keerberg (1955–2020). Alates 2019. aasta sügisest on koorijuhiks Eve Paap. Kooris laulavad peamiselt Hugo Treffneri Gümnaasiumis õppivad õpilased. 

## Esinemised
Segakoor Anima esineb iga aasta kooli kevadkontserdil ja jõulujumalateenistusel. Samuti kooli ja Eesti Vabariigi aastapäeva aktustel. Koor on osalenud tegutsemisaja jooksul toimunud noorte laulupidudel ja üldlaulupidudel.

Koor on muuhulgas esinenud rahvusvaheliste noortekooride festivalide programmides, samuti üle-eestilistel lauluüritustel (näiteks festivalil "Gustav Ernesaks 100").

## Viited

## Välislingid
*Koorist Hugo Treffneri Gümnaasiumi kodulehel
*Koori esitusloend YouTube'is
Ede Kurreli preemia

**[[Ede Kurrel]]i preemia** (ka **Eesti Metallikunstnike Liidu aastapreemia**) on tähtsaim Eesti ehtekunstipreemia, mida annab välja Eesti Metallikunstnike Liit alates 1998. aastast. 

Preemia laureaat otsustatakse eelmise kalendriaasta tegevuste alusel. Kuni 2012. aastani rahastas preemiat Eesti Kultuurkapital. Pärast seda on Eesti Metallikunstnike Liit leidnud laureaadi oma liikmete hulgast, hinnates nende töö aktiivsust, laiahaardelisust, samuti atraktiivsust ja kvaliteeti. Preemiasummaga käib kaasas Ede Kurreli valmistatud vaskvorm, mida iga laureaat omapoolse detailiga täiendab.

## Laureaadid

## Viited
Erki Noole Kergejõustikukool

**[[Erki Nool]]e Kergejõustikukool** on spordikool Tallinnas aadressil Herne tänav 30. Kooli omanik on MTÜ Spordiklubi Elite Sport.

Kooli asutasid 1997 Erki Nool ja Kadri Kivine.

Koolis treenib üle 400 lapse.

## Viited

## Välislingid
*Koduleht
Jakob Liivi park

**[[Jakob Liiv]]i park** on park Lääne-Viru maakonnas Väike-Maarjas. 

Pargis on mitu Ferdinand Johann Wiedemanni keeleauhinna laureaatide istutatud tamme. Tammed istutati sinna 1993-1996.

## Viited
Jossif Šagali kvintett

**Jossif Šagali kvintett** oli Eesti ansambel (kvintett), mis tegutses 1980. aastatel. 

## Koosseisu kuulunuid
*Jossif Šagal
*Erki Aavik
*Endel Annus
*Andres Narma
*Mati Lukk
*Robert Ots
*Hans Hindpere
Kaie kaev

**Kaie kaev** on ohvriallikas Pärnu maakonnas Lääneranna vallas Leemeti külas Leemeti talu alal. Allikas on arvele võetud kultuurimälestisena.

Põuasel ajal pole allikat maapinnal näha. Allikalohu läbimõõt on umbes 1,5–2 meetrit.

## Viited

## Välislingid
*
Lodja metskond

**Lodja metskond**  moodustati 1919. aastal. Metskonna koosseisu võeti endise Kariste ja Kilingi riigimetskonna metsad, hiljem liideti osa Voltveti mõisa metsadest.

Metskonna kantselei asus Kariste-Lodjal. 

## Metsaülemad
*Aleksander Kašin (1918), 1919–1931
*Arnold Sild 1931–1944 

## Viited
Loobu metskond

**Loobu metskond**  moodustati 1921. aastal. Metskonna koosseisu võeti Sagadi metskonna Uueküla, Mäe, Aru, Piiumetsa, Valgejõe, Nümmoja, Arbavere, Joaveski, Metsiku, Tatruse, Vanamõisa ja Pauna vahtkond ning Undla metskonna Kõnnu, Viitman, Aaspere ja Hõbeda vahtkond.

Metskonna kantselei asus Loobu mõisas. 

## Metsaülemad
*Vassili Sass 1921–1923
*Johannes Jänes 1923–1926
*Johannes Lukats 1926–1940
*Leonhard Juurik 1934–1944 

## Viited
Kirsi vanasõidukite muuseum

**Kirsi vanasõidukite muuseum** oli vanasõidukeid eksponeeriv eramuuseum, mis asus Virtsus endises mõisa tall-tõllakuuris. Muuseumi omanik ja eestvedaja oli Valeri Kirss, kes oli tuntud ka kui pikaajaline Miss Estonia valimiste korraldaja.

Muuseum avati ametlikult 2006. aastal Virtsu sadama vahetus läheduses asuvas ajaloolises paekivihoones. Tegemist oli ühe silmapaistvama sõjaeelsete luksusautode kollektsiooniga Eestis.

## Kollektsioon
Muuseumi väljapanek keskendus peamiselt 20. sajandi esimese poole sõidukitele, kuid esindatud oli ka nõukogudeaegne tehnika, jalgrattad ja mootorrattad.

Märkimisväärsemad eksponaadid olid:
* **Mercedes-Benz 290 (1935)** – kunagine Eesti Presidendi Kantselei auto;
* **Packard Eight (1937)** – luksuslik Ameerika sõiduauto;
* **Horch 853** – haruldane Saksa luksusauto;
* valik sõjaeelseid jalgrattaid ja uunikum-mootorrattaid.

Erinevalt paljudest teistest Eesti tehnikamuuseumidest (nt Järva-Jaani vanatehnika varjupaik), mis keskenduvad massitoodangule ja tarbesõidukitele, oli Kirsi muuseum spetsialiseerunud just restaureeritud luksusautodele ja haruldustele.

## Sulgemine
2025. aasta sügisel teatati, et muuseum on uksed lõplikult sulgenud. Sulgemise peamiseks põhjuseks toodi omaniku kõrge iga ja raskused muuseumi ülalpidamisel. Valeri Kirsi soov oli, et ajalooliselt väärtuslik kollektsioon jääks tervikuna Eestisse, kuid on kaalutud ka eksponaatide müüki oksjonitel või nende üleandmist teistele muuseumidele.

2025. aasta novembris selgus, et Kirsi kollektsiooni kõige vanemad sõidukid on deponeeritud Eesti Maanteemuuseumi kogudesse. Juba 2026. aastal saavad muuseumi külastajad näha osa Kirsi kollektsioonist uues püsiekspositsioonis, kus eksponaadid leiavad koha Eesti liikuvuse ajaloo tutvustamisel. Lai tõldade kollektsioon on terviklikuna liikunud Laitse Ralliparki Üllar Suvemaa erakogusse, kus sõidukid pärast restaureerimist avalikult eksponeeritakse. Kõige haruldasemad uunikumid on usaldatud hoolikalt valitud uutele omanikele, kes jätkavad nende käigus hoidmist, taastamist ja pärandi väärtustamist.

## Viited

## Välislingid
* Arhiiviversioon muuseumi varasemast infost
Oleksandr Zintšenko

**Oleksandr Zintšenko** (ukraina keeles Олександр Зінченко; sündinud 15. detsembril 1996 Radomõšlis) on Ukraina jalgpallur. Ta mängib ründava poolkaitsjana Premier League'i klubis Arsenal ja Ukraina jalgpallikoondises.

Ta alustas klubikarjääri Venemaa kõrgliiga klubis Ufa, mille meeskonnas debüteeris ta hooajal 2014–15.

2016. aasta juulis sõlmis ta lepingu Inglismaa kõrgliigaklubiga Manchester City. Hooaja 2016–17 veetis ta laenul Hollandi kõrgliiga klubis PSV Eindhoven.

Premier League'is tegi ta Manchester City meeskonnas debüüdi 13. detsembril 2017 mängus Swansea City vastu. Hooajal 2017–18 Manchester City tuli ta Manchester Cityga Inglismaa meistriks. Esimese värava lõi ta klubi meeskonnas 9. jaanuaril 2019 EFL Cupi poolfinaalis Burton Albioni vastu. 2018–19 tuli ta Manchester Cityga teist hooaega järjest Inglismaa meistriks.

2022. aasta juulis siirdus ta Arsenali.

Ukraina jalgpallikoondises tegi Zintšenko debüüdi 12. oktoobril 2015 EM-i valikmängus Hispaania vastu. Koondisekarjääri esimese värava lõi ta oma teises koondisemängus 29. mail 2016 sõprusmängus Rumeenia vastu. Ta kuulus ta Ukraina koondisse 2016. ja 2021. aasta Euroopa meistrivõistlustel.

## Saavutused
;Manchester City
*Premier League: 2017–18, 2018–19, 2020–21, 2021–22
*FA Cup: 2018–19
*EFL Cup: 2017–18, 2018–19, 2019–20, 2020–21
*FA Community Shield: 2019

## Viited

## Välislingid

* Profiil Arsenal F.C. kodulehel
Loodi metskond

**Loodi metskond**  moodustati 1920. aastal. Metskonna koosseisu võeti Päri, Heimtali, Vardi, Loodi, Morna, Pahuvere eramõisate ja endise Vastsemõisa riigimetskonna metsad.

Metskonna kantselei asus Loodi mõisas. 

## Metsaülemad
*Johannes Jänes 1920–1927
*Leo Mägi 1927–1931
*Bernhard Tuiskvere, revidentmetsaülem 1930–1934
*Aleks Melts, revidentmetsaülem 1934–1944 

## Viited
Mõtsu metskond

**Mõtsu metskond** moodustati 1920. aastal. Metskonna koosseisu võeti Lihula, Matsalu, Saastna, Mõisaküla, Massu, Iluste, Nehatu, Tuudi, Vatla, Paatsalu, Paadermaa, Mõtsu, Vana-Varbla, Uue-Varbla, Saulepi, Vaiste, Karinõmme, Sipa, Penijõe, Pivarootsi, Voose, Virtsu eramõisa ning Lihula, Karuse, Hanila, Varbla kirikumõisa metsi.

Metskonna kantselei asus Paatsalu mõisas. 

## Metsaülemad
*Osvald Post 1920–1923
*Erich Deklau 1923–1929
*Konstantin Vallner, revidentmetsaülem 1929–1936
*Lui Jõgi, revidentmetsaülem 1936–1941
*Paul Kool 1941–1942
*Jaan Lainevool 1942–1944 

## Viited
Lennart Meri soome-ugri rahvaste filmientsüklopeedia

"**Lennart Meri soome-ugri rahvaste filmientsüklopeedia**" on 2009 ja uue väljaandena 2015 ilmunud DVDde kogumik, mis sisaldab Lennart Meri tehtud filme soome-ugri rahvastest.

2015 ilmunud DVDde kogumik sisaldab kolme DVDd, millel on kokku seitse filmi. Need filmid on:
*"Veelinnurahvas"
*"Linnutee tuuled"
*"Šamaan"
*"Kaleva hääled"
*"Toorumi pojad"
*"Liivlaste lood"
*"Tantsud Linnuteele".

## Viited

## Välislingid
*http://www.sirp.ee/s1-artiklid/film/mere-filmientsuklopeedia-teine-tulemine/
*http://epl.delfi.ee/news/kultuur/lennart-meri-jaadvustatu-on-rohkem-kui-film?id=51164470
Märjamaa metskond

**Märjamaa metskond** moodustati 1920. aastal Raikküla, Lümandu, Vaimõisa, Sipa, Kõrvetaguse, Päädeva, Orgita, Sõtküla, Haimre, Mõisamaa, Kasti, Valgu, Velise, Päärdu, Jädivere, Nurtu, Vana-Vigala eramõisa, endise Kuuda rüütelkonnamõis]]a ja Märjamaa kirikumõisa metsadest. 

Kantselei asus Märjamaal. 

## Metsaülemad
*Johannes Sinka 1920–1928
*Voldemar Jakobson 1928–1929
*Hans Knüpfer 1929–1933
*Jüri Jalvet 1933–1941
*Karl Algvere 1941–1944 

## Viited
Narva metskond

**Narva metskond** asutati 1920. aastal Narva jõe parema kalda metsadest, mis Tartu rahulepinguga Eesti Vabariigi koosseisu jäid.

Kantselei asus Narva-Jõesuus. 

## Metsaülemad
*Aleksander Michellis 1920–1927
*Ernst Tiismann 1927–1930
*Jaan Parts, revidentmetsaülem 1930–1939
*Osvald Kuusiku, revidentmetsaülem 1939–1944 

## Viited
Orava metskond

**Orava metskond** asutati 1920. aastal Kahkva, Palo, Veriora, Leevi, Vastse-Koiola ja Orava eramõisa metsadest.

Kantselei asus Kahkva mõisas. 

## Metsaülemad
*Johan Raig 1920–1930
*Voldemar Matiisen 1930–1936
*Eduard Eslas 1937–1939
*Rudolf Lehtpere 1939–1944

## Viited
Kyle Walker

**Kyle Andrew Walker** (sündinud 28. mail 1990 Sheffieldis) on Inglismaa jalgpallur. Ta mängib paremkaitsjana Premier League'i klubis Manchester City ja Inglismaa jalgpallikoondises.

Ta alustas klubikarjääri kodulinnas Sheffield Unitedis. Klubi põhimeeskonnas debüteeris ta Inglismaa esiliigas hooajal 2008–09.

2009. aasta juulis liitus ta Inglismaa kõrgliiga klubiga Tottenham Hotspur. Esimesed kaks hooaega mängis ta põhiliselt laenul. Hooajal 2009–10 oli ta taas laenul Sheffield Unitedis ning hooajal 2010–11 esiliiga klubis Queens Park Rangers ja kõrgliiga klubis Aston Villa. 5. veebruaril 2011 lõi ta Aston Villa särgis mängus Fulhami vastu oma esimese värava Inglismaa kõrgliigas. 2011. aastal valiti ta Inglismaa liigajalgpalli parimaks noormängijaks. Alates hooajast 2011–12 kuulus ta Tottenham Hotspuri põhikoosseisu. Hooaegadel 2011–12 ja 2016–17 valiti ta Premier League'i hooaja sümboolsesse koosseisu.

2017. aasta juulis sõlmis ta viieaastase lepingu Manchester Cityga. Üleminekusumma oli 50 miljonit naelsterlingit. Hooajal 2017–18 tuli Walker Manchester Cityga Inglismaa meistriks. Samal hooajal valiti ta Inglismaa kõrgliiga sümboolsesse koosseisu. 2018–19 tuli ta Manchester Cityga teist hooaega järjest Inglismaa meistriks.

Debüüdi Inglismaa jalgpallikoondises tegi Walker 12. novembril 2011 sõprusmängus Hispaania vastu. Ta on kuulunud Inglismaa koondisse 2016. aasta Euroopa meistrivõistlustel ja 2018. aasta maailmameistrivõistlustel.

## Saavutused
;Manchester City
*Premier League: 2017–18, 2018–19
*FA Cup: 2018–19
*EFL Cup: 2017–18, 2018–19
*FA Community Shield: 2018

## Viited

## Välislingid

* Profiil Manchester City F.C. kodulehel
Ukraina Õigeusu Kiriku Püha Sinod

**Ukraina Õigeusu Kiriku Püha Sinod** (ukraina keeles *Священний синод Православної церкви України*) on Ukraina Õigeusu Kiriku peaorgan, millel on kolm alalist ja üheksa mittealalist liiget ning mida juhib Kiievi ja kogu Ukraina metropoliit. 

## Koosseis
Sinodi esimese koosseisu alalisteks liikmeteks said aupatriarh Filaret, Lvivi metropoliit Makarius ning Vinnõtsja ja Bari metropoliit Simeon. UÕK tomoses on Püha Sinodi kohta kirjas: 

### Ukraina Õigeusu Kiriku Püha Sinodi I koosseis

## Viited
Orajõe metskond

**Orajõe metskond** asutati 1918. aastal endise Orajõe riigimetskonna maadel.

Kantselei asus Orajõel. 

## Metsaülemad
*Johann Umberg 1918–1920
*Heinrich Göshel 1921–1928
*Karl Siimon 1928–1930
*Jaan Järv 1931–1935
*Toomas Tava 1935–1939
*Märt Kohv 1939–1944 

## Viited
Otepää metskond

**Otepää metskond** asutati 1920. aastal Palupera, Päidla, Arula, Pühajärve, Vidrike, Pilkuse, Neeruti, Saluala eramõisa, Otepää kirikumõisa ja endise Võru riigimetskonna viie vahtkonna maadele. 

Kantselei asus Pühajärve mõisas. 

## Metsaülemad
*Aksel Koch 1920–1928
*Rudolf Nogur 1929–1932
*Hendrik Mardiste 1932–1940
*Herbert Talvaru 1940–1944 

## Viited
Peter Robinson

**Peter Robinson** (17. märts 1950 – 4. oktoober 2022) oli Briti-Kanada kirjanik. 

Tema tuntumate romaanide tegevustik toimub Inglismaal Yorkshire'i krahvkonnas ning nende peategelane on inspektor Alan Banks. Peale kriminaalromaanide kirjutas ta ka muu žanri romaane, lühijutte, luuletusi ja mõne artikli.

## Välislingid
* Peter Robinsoni koduleht (inglise keeles)
Craig Cathcart

**Craig George Cathcart** (sündinud 6. veebruaril 1989 Belfastis) on Põhja-Iirimaa jalgpallur. Ta mängib keskkaitsjana Premier League'i klubis Watford ja Põhja-Iirimaa jalgpallikoondises.

Ta alustas klubikarjääri Manchester Unitedis, mille noorteakadeemiaga liitus ta 2005. aastal. Manchester Unitedi põhimeeskonnas tal debüüti teha ei õnnestunud. Hooajal 2007–08 mängis ta Belgia esiliigas Royal Antwerpis, hooajal 2008–09 Inglismaa esiliigas Plymouth Argyle'is ja hooajal 2009–10 Watfordiga samuti Inglismaa esiliigas.

2010. aasta augustis sõlmis ta lepingu Inglismaa kõrgliiga klubiga Blackpool. Oma esimese värava Inglismaa kõrgliigas lõi ta 25. jaanuaril 2011 oma endise klubi Manchester Unitedi vastu. Blackpool langes hooajal 2010–11 kõrgliigast välja ja järgmised kolm hooaega mängis Cathcart klubiga esiliigas.

2014. aasta juunis sõlmis ta lepingu Watfordiga. Hooajal 2014–15 sai Watford esiliigas teise koha ja tõusis kõrgliigasse. Alates hooajast 2015–16 on ta klubiga mänginud Premier League'is. 2015. aasta juulis sõlmis Cathcart Watfordiga uue nelja-aastase lepingu.

Debüüdi Põhja-Iirimaa jalgpallikoondises tegi Cathcart 3. septembril 2010 mängus Sloveenia vastu. Esimese värav lõi ta koondise särgis 11. oktoobril 2015 EM-i valikmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel.

## Viited

## Välislingid
Liina Reimani mälestussõrmus

**[[Liina Reiman]]i mälestussõrmus** on Eesti teatri väljapaistvale draamanäitlejannale antav rändauhind. Sõrmuse valdajat nimetatakse *Liina Reimani mälestussõrmuse hoidjaks*.

Esimesena kandis sõrmust Liina Reimani soovil Aino Talvi (1980–1984).  Aino Talvi andis sõrmuse 1984. aastal edasi Ita Everile. 

Eesti Draamateatri remondi ajal ööl vastu 1. novembrit 2008 varastati Liina Reimani sõrmus ja Anna Tamme – Lisl Lindau kõrvarõngad teatri seifist.  Kaks aastat hiljem telliti ehtekunstnik Krista Leharilt asendusehted, et rändehete traditsioon saaks jätkuda. 

Aasta 2018 lõpus andis Ita Ever sõrmuse edasi Ülle Kaljustele. 

## Viited
M. Pressi Arhitektuuribüroo AS

**M. Pressi Arhitektuuribüroo AS** (rahvusvahelise nimega *Meelis Press Architects*) on Eesti arhitektibüroo, mille eesotsas on arhitekt Meelis Press.

Büroo kanti Äriregistrisse 1998.

## Töid
*Tallinki büroohoone

## Viited

## Välislingid
*Koduleht
Ragnar Nurkse mälestuskivi

**[[Ragnar Nurkse]] mälestuskivi** on mälestuskivi Järva maakonnas Türi vallas Käru alevikus.

Kivi avati 5. oktoobril 2007. Mälestuskiviks saanud kivi leidis ja selle tõi kohale Mihkel Haud. Kivile kinnitatud bareljeefi tegi skulptor Paul Uibopuu.

## Viited
Meelis Kihulane

**Meelis Kihulane** (sündinud 24. detsembril 1970) on eesti puukäsitöö meister.

## Näitused
*2019 "Puud ja inimesed. Kummardus Ants Viiresele", Võrus Võrumaa Muuseumis

## Tunnustus

* 2018 Pärandihoidja (traditsiooniliste puutöö tehnikate uurimise ja õpetamise eest)
* 2019 Jakob Hurda rahvuskultuuri auhind
* 2021 Rahvakultuuri sihtkapitali aastapreemia

## Teoseid
*Kihulane, Meelis 2018. *Vakad, karbid, sõelad. Painutatud kerega esemete valmistamine*. Tartu: ERM.

## Viited
Rupea

**Rupea** (saksa keeles *Reps*, ungari keeles *Kőhalom*) on linn Rumeenias Brașovi maakonnas. Linn asub ajaloolises Transilvaania piirkonnas.

Linna haldusalasse kuulub üks küla: Fișer (*Schweischer*, *Sövénység*).

2011. aasta rahvaloenduse andmetel oli Rupea elanikest rumeenlasi 68,15%, ungarlasi 18,5%, mustlasi 6,83%, sakslasi 1,55% ja teistest rahvustest inimesi 0,01%. Rahvus oli teadmata 4,93%-l inimestest.

## Galerii

Orasul Rupea vazut din Cetatea Rupea 2.jpg
Kőhalom.jpg
Orașul Rupea - Ansamblul Str. Cetății - vedere panoramică.JPG
Rupea Str. Cetatii (1).JPG
Tanel Padar Blues Band

**Tanel Padar Blues Band** on Eesti ansambel.

## Liikmed
*Tanel Padar
*Argo Toomel
*Petteri Hasa
*Raul Ukareda
*Ülo Krigul.

## Diskograafia
*2016 album "Gold'n'Fish"

## Viited
Wilfred Ndidi

**Onyinye Wilfred Ndidi** (sündinud 16. detsembril 1996 Lagoses) on Nigeeria jalgpallur. Ta mängib poolkaitsjana Premier League'i klubis Leicester City ja Nigeeria jalgpallikoondises.

Ta alustas klubikarjääri Belgia kõrgliiga klubis Genk, millega ta liitus 2015. aastal. Belgia kõrgliigas mängis ta kokku kolmel hooajal.

2016. aasta detsembris liitus ta Leicester Cityga. Üleminekusumma oli 17 miljonit naelsterlingit. Esimese värava Inglismaa kõrgliigas lõi ta 1. aprillil 2017 mängus Stoke City vastu.

Debüüdi Nigeeria jalgpallikoondises tegi Ndidi 8. oktoobril 2015 sõprusmängus Kongo DV vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.

## Viited
Tanel Ruben Quintet

**Tanel Ruben Quintet** on Eesti džässiansambel (kvintett).

Ansambel asutati 2006.

## Koosseis
*Tanel Ruben – löökpillid
*Kristjan Randalu – klaver
*Raivo Tafenau – saksofon
*Taavo Remmel – bass
*Kadri Voorand – vokaal.

## Viited
Uno Aava karikaralli

**[[Uno Aava]] karikaralli** on Eesti harrastusrallisõitjate võistlus.

Ralli võitja saab **Uno Aava karika**, mis on rändauhind.

Esimene võistlus toimus 1974. aastal, 2007. aastal toimus 25. karikaralli. 

## Viited

## Välislingid
*https://autosport.ee/uno-aava-karikas
Aimeric de Peguilhan

**Aimeric de Peguilhan** (u 1170 – u 1230) oli Provence'i trubaduur.

## Elukäik
Tema eluloo (*vida*) järgi oli ta Toulouse'i riidekaupmehe poeg (Peguilhan on küla Haute-Garonne'i departemangus Saint Gaudensi lähedal). Aimeric oli rändmuusik, kes teenis oma elu jooksul õukondades Lõuna-Prantsusmaal, Hispaanias ja Põhja-Itaalias. Tema esimene patroon arvatakse olevat Toulouse'i krahv Raimon V. Ta jõudis elu jooksul olla Guilhem de Berguedani, Béarni vikondi Gaston VI, Comminges' krahvi Bernard IV, Aragóni kuninga Pedro II, Kastiilia kuninga Alfonso VIII, Montferrat' markkrahvi Guillaume IV, Malaspina markkrahvi Guilhemi ning Azzo VI ja Beatrice d'Este teenistuses.

## Looming
Aimeric de Peguilhani loomingust on säilinud 54 teksti, kuus neist meloodiaga:
* Atressi·m pren com fai al jogador
* Cel que s'irais ni guerrej' ab amor
* En Amor trop alques en que·m refraing
* En greu pantais m'a tengut longamen
* Per solatz d'autrui chan soven
* Qui la vi, en ditz
Enamik tema loodust on kantsoonid. On ka mõned tentsoonid (partiimenid) ja sirventeesid ning neli või viis *[[planh]]*i.

## Viited

## Kirjandus
* Michel-André Bossy. Aimeric de Peguilhan's "*partimens*". Neuphilologische Mitteilungen, vol. 80, nr. 2 (1979), lk. 123–132
William Hood Simpson

**William Hood Simpson** (18. mai 1888 Weatherford, Texas – 15. august 1980 San Antonio, Texas) oli Ameerika Ühendriikide sõjaväelane, kindral, USA väejuht teises maailmasõjas.

Simpson lõpetas 1909. aastal Ameerika Ühendriikide sõjaväeakadeemia West Pointis.

1944. aasta mais määrati Simpson teises maailmasõjas Läänerindel juhtima USA 12. armeegrupi (juhataja Omar Bradley) koosseisu kuuluvat USA 9. armeed. Alates sama aasta detsembrist kuni 4. aprillini 1945 jätkas 9. armee 21. armeegrupi (juhataja Bernard Montgomery) koosseisus. 4. aprillist oli Simpsoni juhitav 9. armee taas 12. armeegrupi alluvuses. 9. armee oli esimene lääneliitlaste armee, mis jõudis Elbeni (12. aprillil), kus kohtuti Nõukogude väeosadega. 

Simpson läks erru 1946. aasta novembris kindralleitnandi auastmes. 1954. aastal anti talle USA kongressi eriaktiga täiskindrali (erus) auaste. Simpson suri 92 aasta vanuselt ja ta maeti Arlingtoni rahvuskalmistule.

## Auastmed
*1920 – major (USA regulaararmee)
*1934 – kolonelleitnant (USA regulaararmee)
*1938 – kolonel (USA regulaararmee) 

*1940 – brigaadikindral (*Army of the United State*s, 1. oktoober 1940)
*1941 – kindralmajor (*Army of the United States*, 21. september 1941)
*1943 – kindralleitnant (*Army of the United States*, 13. oktoober 1943)
*1944 – brigaadikindral (USA regulaararmee, 1. veebruar 1944)
*1946 – kindralmajor (USA regulaararmee, 11. aprill 1946)
*1946 – kindralleitnant (erus, 30. november 1946)
*1954 – kindral (erus, 19. juuli 1954)

## Tunnustus

*Medal Silmapaistva armeeteenistuse eest (1921, 1945)
*Hõbetäht (sai esimeses maailmasõjas kolonelleitnandi (*National Army*) auastmes)
*Legion of Merit (sai teises maailmasõjas kindralmajori auastmes)
*Auleegioni rüütliklassi orden
*Briti impeeriumi ordu rüütelkomandör

## Viited

## Välislingid
*
*USA 9. armee juhataja William Hood Simpson autasustamas Nõukogude armeejuhatajat Aleksandr Gorbatovit Legion of Meriti komandöriklassi ordeniga. Foto. facebook.com